ԳԱՎԱՌ, 16 ՀՈԿՏԵՄԲԵՐԻ, ԱՐՄԵՆՊՐԵՍ: Գեղարքունիքի մարզի Ձորագյուղ համայնքում, բարերար, ձորագյուղցի գործարար Ներսիկ Մովսիսյանի միջոցներով եւ ճարտարապետ Դերենիկ Եփրեմյանի նախագծով կառուցվեց եւ հոկտեմբերի 16-ին բացվեց գյուղի մուտքի պատմաճարտարապետական կամարը, որը նստած է բազալտակուռ երկու աշտարակաձեւ խոյակների վրա եւ ազդարարում է բնակավայրի պատմական անվանումն ու հիշողությունը՝ Ալաշկերտ-Շողագա-Ձորագյուղ վերտառությամբ: